b'\n_START_ARTICLE_\nHedvig Sofiahemmet\n_START_PARAGRAPH_\nHedvig Sofiahemmet on Helsingin Kalliossa El\xc3\xa4intarhantiell\xc3\xa4 sijaitseva vanhusten palvelutalo. Rakennuksen omistaa Stiftelsen Hedvig Sofiahemmet, joka on aiemmin my\xc3\xb6s vastannut toiminnasta. Vuonna 2006 toiminta siirtyi Apollohemmet-s\xc3\xa4\xc3\xa4ti\xc3\xb6lle ja vuonna 2009 Attendo Oy:lle. Omistava s\xc3\xa4\xc3\xa4ti\xc3\xb6 vastaa edelleen rakennuksen kunnostuksesta._NEWLINE_Rakennus valmistui vuonna 1893, ja se rahoitettiin peruukintekij\xc3\xa4 Hedvig Sofia Appelrothin testamenttilahjoituksella. Suunnittelija oli Alfred Rosenbr\xc3\xb6ijer._NEWLINE_Kiinteist\xc3\xb6ll\xc3\xa4 on p\xc3\xa4\xc3\xa4rakennus, jossa on kaksi asuinkerrosta ja pohjakerros. Lis\xc3\xa4ksi on piharakennus. Rakennuksen ulkoasu ja k\xc3\xa4ytt\xc3\xb6tarkoitus on suojeltu. Hedvig Sofiahemmet sijaitsee aivan 1960-luvulla valmistuneen Helsingin kaupunginteatterin vieress\xc3\xa4.'